UEFA Meistrite Liiga finaal 2017

UEFA Meistrite Liiga finaal 2017 oli Euroopa klubijalgpalli tähtsaima turniiri, UEFA Meistrite Liiga 62. hooaja (25. hooaeg selle ümbernimetamisest Euroopa Meisterklubide Karikalt UEFA Meistrite Liigale) finaalmäng. Mäng toimus 3. juunil 2017 Cardiffis Millennium Stadiumil. Meistrite Liiga turniiri korraldab UEFA. 

2017. aasta finaalmängus kohtusid Itaalia jalgpalliklubi Juventus ja Hispaania Real Madrid. Mängu võitis 4:1 Real Madrid, kelle jaoks oli see 12. Meistrite Liiga tiitel.

Finaali võitja teenis õiguse mängida UEFA Euroopa Liiga võitjate vastu 2017. aasta UEFA Superkarikal. Samuti kvalifitseeruti UEFA esindajatena 2017. aasta FIFA klubide maailmameistrivõistlustele.

Mängupaik

Vastavalt Prahas toimunud UEFA täitevkomitee istungil tehtud otsustele, teatati 30. juunil 2015, et finaalmäng toimub Millennium Stadiumil Cardiffis.

2016. aastal sai staadion koostöös Principality Building Societyga uue nime Principality Stadium. Kuid kuna UEFA määrused ei luba kasutada nimisponsorit, mis turniiri ei sponsoreeri, siis kutsuti ametlikus kirjas staadionit Millennium Stadiumina, finaalis National Stadium of Walesi nime all (Walesi rahvusstaadion).

Teekond finaali

Märkus: Kõikides tulemustes on finalistide skoor märgitud esimesena (K: kodus; V: võõrsil).

 JuventusVoor Real MadridVastaneTulemusAlagrupiturniirVastaneTulemus Sevilla0 : 0 (K)1. mängupäev Sporting CP2 : 1 (K) Zagrebi Dinamo4 : 0 (V)2. mängupäev Dortmundi Borussia2 : 2 (V) Lyon1 : 0 (V)3. mängupäev Varssavi Legia5 : 1 (K) Lyon1 : 1 (K)4. mängupäev Varssavi Legia3 : 3 (V) Sevilla3 : 1 (V)5. mängupäev Sporting CP2 : 1 (V) Zagrebi Dinamo2 : 0 (K)6. mängupäev Dortmundi Borussia2 : 2 (K)H-alagrupi võitjadLõplik järjestusF-alagrupi teine kohtVastaneKokku1. mäng2. mängVäljalangemismängude faasVastaneKokku1. mäng2. mäng Porto3 : 02 : 0 (V)1 : 0 (K)1/8-finaalid Napoli6 : 23 : 1 (K)3 : 1 (V) Barcelona3 : 03 : 0 (K)0 : 0 (V)Veerandfinaalid Müncheni Bayern6 : 32 : 1 (V)4 : 2 (la) (K) Monaco4 : 12 : 0 (V)2 : 1 (K)Poolfinaalid Atlético Madrid4 : 23 : 0 (K)1 : 2 (V)

Mängu eel

Suursaadikud
Finaali suursaadik oli endine Walesi rahvuskoondislane Ian Rush, kes tuli Liverpooliga kahel korral Euroopa karikavõitjaks (aastatel 1981 ja 1984).

Mäng
Kodumeeskond (administratiivse poole jaoks) selgitati lisaloosimisel, mis toimus pärast poolfinaalide loosimist.

Mängureeglid
90 minutit põhiaega.
30 minutit lisaaega, kui vaja.
Penaltiseeria, kui seis on endiselt viigis.
Varumängijaid võib olla üles antud seitse, millest võib kasutada kolme.

Vaata ka
UEFA Euroopa Liiga finaal 2017
UEFA Superkarikas 2017

Viited

Välislingid
UEFA Champions League (ametlik koduleht)
2017 UEFA Champions League Final, UEFA.com

Finaal
2017